Stockholmi Eesti Kool

pisi|Stockholmi Eesti Kooli koor XI noorte laulu- ja tantsupeo rongkäigus
Stockholmi Eesti Kool (rootsi keeles Estniska Skolan i Stockholm) on põhikool Stockholmi vanalinnas. Kool asutati 15. märtsil 1945. Tegutses algul kui seitsme-, seejärel kuueklassiline Eesti Algkool ja sellele taotleti aastast aastasse jätkamisluba erakoolina. Tänapäeval tegutseb kool vabakoolina, mille erialadeks on eesti keel, muusika ja IT-oskused. Koolis õpitakse hispaania ja prantsuse keelt.Juubel. Stockholmi Eesti Kooli õpilaste ajakiri, märts 2015

1986. aastal sai kool loa kõrgastme loomiseks, misjärel üheksaklassilise põhikooli nimeks sai Eesti Kool. Koolis on ka eelklass. Pärast mitmeid kolimisi oli kool 1973. aastal kolinud praegusse koolihoonesse vanalinnas. Eesti Kool. Stockholm 1945-2005. Stockholm, 2004  See on ehitatud 1932. aastal, aga söögisaal pärineb 15. sajandist. Keskmiselt õpib igal õppeaastal koolis 180 õpilast ning lõpetajad on tavaliselt gümnaasiumides edukad. 2009. aastal lõpetanute tulemuste põhjal kuulub Eesti Kool Stockholmi koolide esikümnesse.Stockholms grundskolor leder betygens topplista. Dagens Nyheter, 23. november 2009 (rootsi keeles) 2013/2014. õppeaastat alustas kooli ajaloo suurim arv õpilasi – 205.Uus koolialgus Stockholmi Eesti Koolis. Eesti Päevaleht (Rootsi), 28. august 2013 

Kooli traditsioonide hulka kuulub muusikaõpetus, eriti koorilaul. Alates 1999. aastast saavad kõik õpilased eelklassist kuni III klassini kaks korda nädalas viiuli- või tšellotunde. Stockholmi Eesti Kooli koorid esinevad kõigil kooli tähtpäevadel ning lastekoor on osa võtnud ka Eesti laulupidudest. Igal aastal käivad V klassi õpilased Eestis õppereisil. 

Aastail 1992–2018 oli Eesti Kooli direktor koorijuht Jaan Seim, sügisest 2018 on direktor kooli senine õpetaja ja õppejuht Piia Paljak Särlefalk.

Eesti Vabariigi 100. aastapäeva puhul sai Eesti Kool preemia "Sajandi eestlane Rootsis", see anti pikaajalise töö ja eestluse hoidmise eest Rootsis.Stina Kordemets. Sajandi pidu. Eesti Päevaleht (Rootsi) nr 4, 2018

Viited

Välislingid
Stockholmi Eesti Kool (rootsi keeles)

Kategooria:Stockholm
Kategooria:Eesti kultuur Rootsis
Kategooria:Välismaa eesti koolid